Korteriühistu Purila tee 1

Purila tee 1, Hagudi alevik,

Raplamaa 79602, Eesti

Päästeamet

Raua 2, 10124 Tallinn

10.03.2025

**Lugupeetud Päästeameti ametnikud,**

Käesolevaga soovime teavitada Purila tee 1 korterelamus, Hagudi alevikus, Raplamaal, kahest korteris esinevast ebaseaduslikult ja nõuetele mittevastavast tahkekütte lahendusest. Need lahendused ei ole kooskõlas ka kortermaja andmetega ehitusregistris. Nende lahenduste paigaldamine ei vasta seadusandlikult kehtestatud nõuetele ning korteriühistu juhatuse liikmena palume teil tutvuda esitatud probleemidega ja anda ametlik seisukoht või nõu, kuidas edasi toimida.

**1.** **Korteriomanik Aare Domberg (Purila tee 1-5)**:

Aare Dombergi korteris on paigaldatud ebaseaduslikult küttekolle ja ehitatud tulemüür, mille viimalõõr on ühendatud kortermaja ventilatsioonikorstnaga, mis on rangelt keelatud. Selline paigaldus ei vasta seadusandlikult kehtestatud nõuetele, mis reguleerivad küttekolde ja viimalõõri ühendamist kortermaja ventilatsioonikorstnaga ning nende kasutamist mitme korteriga korruselamus.

Ebaseadusliku küttekolde paigaldamine, tulemüüri ehitus ja viimalõõri ühendamine kortermaja ventilatsioonikorstnaga on vastuolus järgmiste õigusaktidega:

**Ehitusseadustik (RT I, 04.12.2024, 4)** – kõik ehitustööd peavad vastama kehtestatud normidele ja nõuetele, sealhulgas vajalikud projektid, ehitusload.

**Tuleohutuse seadus (RT I, 29.06.2024, 7)** – sätestab nõuded ahjude, korstnate ja küttekolde paigaldamiseks ja kasutamiseks ( kasutusluba Päästeametilt).

**Korteriühistu põhikiri** – korteriühistu liikmed peavad järgima kehtivaid seadusi ja ühistu nõudeid, omama sealhulgas teatud ehitus- ja renoveerimistöödeks vajalikke lube.

Palume korteriomanikul viivitamatult lõpetada ebaseaduslikult paigaldatud küttekolde kasutamine ning võtta vajalikud meetmed olukorra parandamiseks hiljemalt 14.04.2025.

**2. Korteriomanik Maire Hint (Purila tee 1-12)**:

Maire Hinti korteris on ehitatud ebaseaduslikult küttekolle (ahi) ja korsten, mis on läbi viidud kortermaja katusekonstruktsioonist ilma vastavasisulise ekspertiisita. See tegevus ei vasta seadusandlikult kehtestatud nõuetele, mis reguleerivad küttekolde ja korstna paigaldamist mitme korteriga korruselamus.

Ebaseadusliku küttekolde ja korstna paigaldamine on vastuolus järgmiste õigusaktidega:

**Ehitusseadustik (RT I, 04.12.2024, 4)** – kõik ehitustööd peavad vastama kehtestatud normidele ja nõuetele, sealhulgas vajalikud projektid, ehitusload.

**Tuleohutuse seadus (RT I, 29.06.2024, 7)** – ahjude, korstnate ja küttekolde paigaldamine ja kasutamine peab vastama tuleohutuse nõuetele ( kasutusluba Päästeametilt).

**Korteriühistu põhikiri** – korteriühistu liikmed peavad järgima kehtivaid seadusi ja ühistu nõudeid, omama sealhulgas teatud ehitus- ja renoveerimistöödeks vajalikke lube.

Palume korteriomanikul viivitamatult lõpetada ebaseaduslikult paigaldatud küttekolde ja korstna kasutamine ning esitada korteriühistu juhatusele hiljemalt 14.04.2025 kõik vajalike projektide, lubade ja muudatuste tegemise plaanid.

Kokkuvõtteks:

Mõlemas korteris on tuvastatud ebaseaduslikud tahkekütte lahendused, mis võivad ohustada kortermaja elanike elu, tervist ja vara. Oleme kohustatud teavitama Päästeametit ja Rapla Vallavalitsuse vastavaid ametnikke, et tagada kõigi kortermaja elanike ohutus.

Palume Päästeametil olukorraga tutvuda ja anda oma ametlik seisukoht, kuidas olukorda lahendada.

Lugupidamisega,

Lauri Jalak

laurijalak@hotmail.com

Korteriühistu Purila tee 1 juhatuseliige